als_Latn dik_Latn sna_Latn
Odisea e zgjedhjeve lokale në Mitrovicën e Veriut, merr fund. Pas përsëritjes disa herë të votimeve, më në fund, ka një fitues edhe në qytetin e ndarë etnikisht të veriut të Kosovës. Kandidati i Nismës Qytetare “Srpska”, Goran Rakiç triumfoi pas votimeve të së dielës, duke siguruar 52.6 për qind të votave.
Pas tij, u rendit kandidati tjetër serb, Oliver Ivanoviç dhe më pas dy shqiptarët, Florent Azemi nga PDK dhe Musa Miftari nga LDK. Procesi zgjedhor në Mitrovicën e Veriut u zhvillua i qetë dhe pa asnjë incident. Më shumë se 200 trupa të policisë së Kosovës, si dhe forca të EULEX-it dhe KFOR-it, u angazhuan për të ruajtur rendin dhe sigurinë në këtë ditë.
Votimet e fundit në komunën e Mitrovicës së Veriut u zhvilluan pasi, kandidati fitues Krstimir Pantiç, refuzoi të betohej si kryekomunar, nën ligjet e shtetit të ri të Kosovës.
als_Latn als_Latn als_Latn